    N kò lè ṣàì gbà ọ́ níyànjú nípa ti ìdọ̀tí ilé rẹ, ọ̀bùn ọ̀nà rẹ àti èérí ara rẹ pẹ̀lú. Nítorí nǹkan ti yí padà, n kò dàbí ti àtẹ̀yìnwá, ojú mi ti là bí ojú ẹni ti ń kiri ẹ̀yìn odi, ìwà mi ti di gbajúmọ̀, n kò hùwà bí òmùgọ̀ mọ́, mo ti kúrò ni ipò ará oko. Nítorí ìdí èyí, mo bẹ̀ ọ nítorí Olódùmarè, tẹ́tí sílẹ̀ ki n bá ọ sọ̀rọ̀ méjì tàbí mẹ́ta: àwo ti ẹnikẹ́ni ko fọ̀ láti ayébáyé, máṣe fi mmu omi mọ́ gẹ́gẹ́ bí ìà rẹ àtijọ́, ọbọ̀ tí kò ni epo, tí kò ní iyọ́ m€tàdínlọ́gbọ̀n nínú ayé kò yẹ ọmọ ènìyàn, yé é bá àwọn ará ile Òmùgọ́ parapọ̀ tọ́ ọ wà, gẹ́gẹ́ bí ìwà wọn. Okele tí ọ̀nà ọfun bá gbà ni ènìyàn n fi sí ọ̀nà ọ̀fun, òkèlè tí ó tóbi bí orí Ọmọdé kò ní ṣàì yọ di ni lẹ́nu, rọra máa bu òkèlè nígbà tí o ba ń jẹun. Èékán ọwọ́ rẹ a máa dúdú fún èérí, nítorí ẹ̀ẹ̀kan lọ́dún ni ìwọ ń ré e, irún orí rẹ dàbí ìtàkùn ara igi nítorí ẹ̀ẹ̀kan lọ́dún ni ìwọ ń já a, ara rẹ̀ dúdú bí ìdí ìkòkò, nítorí ẹ̀ẹ̀kan lọ́dún ni ìwọ ń wẹ̀ ẹ́. Máṣe hùwà àbùkù bí irú ìwọ̀nyí mọ́, kí ìwọ bà rí obìnrin fẹ́ ọ. Èmi pàápàá ti yi ìwà mi padà, n kò hùwà bi ti ilé Òmùgọ́parapọ̀ mọ́, oṣù mẹ́ta mẹ́ta ni mò ń run orin nísisì yìí, oṣù mẹ́ta mẹ́ta ni mò ń ré èékán mi, ti mò ń wẹ̀, ti mo sì ń tọ́jú irun orí mi. Ara mi sì ti yípadà, mo ti ń di pupa, eyín mi sì ti ń di funfun. Ìba díẹ̀ ni kúrúnà kù, egbò kò wọ́pọ̀ mọ́, ìfọ̀n ń tan lọ, bẹ́ẹ̀ ni ara mi si ń dán sii. Àwọn ọkuǹrin tì o ń kí mi nísisì yìí lé ni ẹgbẹ̀rún, àwọn obìnrin tí o ń yẹ́ mi si lé ni ẹgbẹ̀jọ́.
    N ko le sai gba o niyanju nipa ti idoti ile re, obun ona re ati eeri ara re pelu. Nitori nnkan ti yi pada, n ko dabi ti ateyinwa, oju mi ti la bi oju eni ti n kiri eyin odi, iwa mi ti di gbajumo, n ko huwa bi omugo mo, mo ti kuro ni ipo ara oko. Nitori idi eyi, mo be o nitori Olodumare, teti sile ki n ba o soro meji tabi meta: awo ti enikeni ko fo lati ayebaye, mase fi mmu omi mo gege bi ia re atijo, obo ti ko ni epo, ti ko ni iyo m€tadinlogbon ninu aye ko ye omo eniyan, ye e ba awon ara ile Omugo parapo to o wa, gege bi iwa won. Okele ti ona ofun ba gba ni eniyan n fi si ona ofun, okele ti o tobi bi ori Omode ko ni sai yo di ni lenu, rora maa bu okele nigba ti o ba n jeun. Eekan owo re a maa dudu fun eeri, nitori eekan lodun ni iwo n re e, irun ori re dabi itakun ara igi nitori eekan lodun ni iwo n ja a, ara re dudu bi idi ikoko, nitori eekan lodun ni iwo n we e. Mase huwa abuku bi iru iwonyi mo, ki iwo ba ri obinrin fe o. Emi paapaa ti yi iwa mi pada, n ko huwa bi ti ile Omugoparapo mo, osu meta meta ni mo n run orin nisisi yii, osu meta meta ni mo n re eekan mi, ti mo n we, ti mo si n toju irun ori mi. Ara mi si ti yipada, mo ti n di pupa, eyin mi si ti n di funfun. Iba die ni kuruna ku, egbo ko wopo mo, ifon n tan lo, bee ni ara mi si n dan sii. Awon okunrin ti o n ki mi nisisi yii le ni egberun, awon obinrin ti o n ye mi si le ni egbejo.